ಜುಲೈ 14,2009ರಲ್ಲಿ ಸ್ವಿಫ್ಟ್ 2009 MTV ವಿಡಿಯೋ ಸಂಗೀತ ಪ್ರಶಸ್ತಿಗಳ ಸಮಾರಂಭದಲ್ಲಿ ಗಾಯನ ಪ್ರದರ್ಶನ ನೀಡುತ್ತಾಳೆಂದು ಖಚಿತವಾಯಿತು. "MTV ಮತ್ತು VMA ತನ್ನನ್ನು ಗಾಯನ ಪ್ರದರ್ಶನಕ್ಕೆ ಆಹ್ವಾನಿಸಿರುವುದು ಬಾವೋದ್ವೇಗ ಉಂಟುಮಾಡಿದೆ,ಏಕೆಂದರೆ ಈ ವರ್ಷದ ಪ್ರದರ್ಶನವು ಅವರ ಹಿಂದಿನ ಪ್ರದರ್ಶನಗಳಿಗಿಂತ ಭಿನ್ನವಾಗಿರುತ್ತದೆಂದು ಭಾವಿಸುತ್ತೇನೆ" ಎಂದು ಸ್ವಿಫ್ಟ್ ಹೇಳಿಕೆ ನೀಡಿದಳು. "ನಾನು ಪ್ರದರ್ಶನಗಳಲ್ಲಿ ರಂಗಕಲೆಯನ್ನು ಸೇರಿಸುವುದನ್ನು ಇಷ್ಟಪಡುವೆ ಮತ್ತು VMAಗಳು ಸದಾ ಕಲಾವಿದರಿಗೆ ಆ ಬಗ್ಗೆ ಅವಕಾಶ ನೀಡುತ್ತಾರೆ" ಎಂದು ಹೇಳಿದಳು. "MTVಗಳು ತನಗೆ ಒಳ್ಳೆಯದು, ಮತ್ತು ಈ ವರ್ಷದ VMAಗಳ ಬಗ್ಗೆ ತಾನು ಇನ್ನಷ್ಟು ಭಾವೋದ್ವೇಗಕ್ಕೆ ಒಳಗಾಗಲು ಸಾಧ್ಯವಾಗುವುದಿಲ್ಲ"
ಪ್ರಶಸ್ತಿಗಳ ಪ್ರದರ್ಶನದಲ್ಲಿ, ಯು ಬಿಲಾಂಗ್ ವಿತ್ ಮಿಗೆ ಅತ್ಯುತ್ತಮ ಮಹಿಳಾ ವಿಡಿಯೊ ಗೆದ್ದ ಸ್ವಿಫ್ಟ್ ಅಂಗೀಕಾರ ಭಾಷಣದ ಸಂದರ್ಭದಲ್ಲಿ ಗಾಯಕ ಮತ್ತು ರ‌‌್ಯಾಪರ್ ಕಾನ್ಯೆ ವೆಸ್ಟ್ ವೇದಿಕೆಗೆ ಆಗಮಿಸಿ ಅವಳಿಂದ ಧ್ವನಿವರ್ಧಕ ಪಡೆದು ಇದೇ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡ "ಸಿಂಗಲ್ ಲೇಡೀಸ್"(ಪುಟ್ ಎ ರಿಂಗ್ ಆನ್ ಇಟ್) ಬೆಯಾನ್ಸ್ ವಿಡಿಯೊ "ಸಾರ್ವಕಾಲಿಕ ಅತ್ಯುತ್ತಮ ವಿಡಿಯೋಗಳಲ್ಲಿ ಒಂದು" ಎಂದು ಘೋಷಿಸಿದ. ಇದರಿಂದ ಸ್ಥಳದಲ್ಲಿದ್ದ ಪ್ರೇಕ್ಷಕವರ್ಗ ನಕಾರಾತ್ಮಕವಾಗಿ ಪ್ರತಿಕ್ರಿಯಿಸಿತು. ತನ್ನ ಅಂಗೀಕಾರ ಭಾಷಣವನ್ನು ಇನ್ನೂ ಮುಗಿಸಿರದ,ದಿಗ್ಮೂಢಳಾದ,ಮನಸ್ಸು ಪಲ್ಲಟಗೊಂಡ ಸ್ವಿಫ್ಟ್‌ಗೆ ಅವನು ಧ್ವನಿವರ್ದಕವನ್ನು ವಾಪಸು ನೀಡಿದ. ವೆಸ್ಟ್ ನಡವಳಿಕೆಯಿಂದಾಗಿ ಪ್ರದರ್ಶನದ ಉಳಿದ ಅವಧಿಗೆ ಅವನನ್ನು ಬಹಿಷ್ಕರಿಸಲಾಯಿತು. ಬೆಯಾನ್ಸ್ ನಂತರ "ಸಿಂಗಲ್ ಲೇಡೀಸ್(ಪುಟ್ ಎ ರಿಂಗ್ ಆನ್ ಇಟ್)"ಗೆ ವರ್ಷದ ಅತ್ಯುತ್ತಮ ವಿಡಿಯೊ ಪ್ರಶಸ್ತಿ ಗೆದ್ದಾಗ,ಅವಳು ಸ್ವಿಫ್ಟ್‌ಳನ್ನು ಅಂಗೀಕಾರ ಭಾಷಣವನ್ನು ಪೂರ್ಣಗೊಳಿಸಲು ವೇದಿಕೆಗೆ ಕರೆದಳು.
ಪ್ರಶಸ್ತಿಗಳ ಪ್ರದರ್ಶನದ ಹಿಂದೆಯೇ ವೆಸ್ಟ್ ತನ್ನ ಮಾತಿನ ಆಸ್ಫೋಟಕ್ಕೆ ಬ್ಲಾಗ್ ಎಂಟ್ರಿಯಲ್ಲಿ ಕ್ಷಮೆ ಕೋರಿದ(ತರುವಾಯ ಅದನ್ನು ತೆಗೆಯಲಾಯಿತು) ಅವನ ಹೇಳಿಕೆಗಾಗಿ ವಿವಿಧ ಗಣ್ಯರು ಟೀಕಿಸಿದರು. ಅಧ್ಯಕ್ಷ ಬರಾಕ್ ಒಬಾಮಾ ಕೂಡ "ದಾಖಲೆಯಿಂದ ಹೊರಗುಳಿದ" ಪ್ರತಿಕ್ರಿಯೆ ನೀಡಿದರು. ಅವನು ಬಳಿಕ ತನ್ನ ಬ್ಲಾಗ್‌ನಲ್ಲಿ ಎರಡನೇ ಬಾರಿಗೆ ಕ್ಷಮೆ ಯಾಚಿಸಿ ಘಟನೆಯ ಒಂದು ದಿನದ ಬಳಿಕ "ದಿ ಜಯ್ ಲೆನೊ ಶೊ" ನಲ್ಲಿ ಕಾಣಿಸಿಕೊಂಡು ಸಾರ್ವಜನಿಕ ಕ್ಷಮೆ ಯಾಚಿಸಿದ.

ಈ ಘಟನೆಯ ನಂತರ ವೆಸ್ಟ್ ನನ್ನ ಜತೆ ಮಾತನಾಡಿಲ್ಲ ಎಂದು ಅವಳು ಹೇಳಿದಳು. "ದಿ ವ್ಯೂ" ನಲ್ಲಿ ಅವಳು ಕಾಣಿಸಿಕೊಂಡ ನಂತರ,ವೆಸ್ಟ್ ಅವಳನ್ನು ಸಂಪರ್ಕಿಸಿ ವೈಯಕ್ತಿಕವಾಗಿ ಕ್ಷಮೆ ಕೇಳಿದ; ಅವನ ಕ್ಷಮೆಯನ್ನು ಸ್ವೀಕರಿಸಿದ್ದಾಗಿ ಅವಳು ಹೇಳಿದಳು.
CMA ಪ್ರಶಸ್ತಿ 2009ರ ಸಂದರ್ಭದಲ್ಲಿ, ಕಾನ್ಯೆ ವೆಸ್ಟ್ ಘಟನೆಯನ್ನು ವೇದಿಕೆಯಲ್ಲಿ ಬ್ರಾಡ್ ಪೈಸ್ಲೆ ಮತ್ತು ಲಿಟಲ್ ಜಿಮ್ಮಿ ಡಿಕನ್ಸ್ ವಿಡಂಬನೆ ಮಾಡಿದರು. ಡಿಕನ್ಸ್ ಪೈಸ್ಲೆ ಭಾಷಣದ ಸಂದರ್ಭದಲ್ಲಿ ಧ್ವನಿವರ್ಧಕ ಕಸಿದುಕೊಂಡು,ಸ್ವಿಫ್ಟ್ ವಿಡಿಯೊ ಉತ್ತಮವಾಗಿದೆಯೆಂದು ಹೇಳಿದ.

ವೈಯಕ್ತಿಕ ಜೀವನ
ಸಾರ್ವಜನಿಕ ಕಲ್ಪನೆ ಮತ್ತು ಇತರೆ ಕೆಲಸ
ಬಾಲ್ಯ ಜೀವನ
MTV VMA ವಿವಾದ